Pierre Sonnerat

Pierre Sonnerat (født 18. august 1748 i Lyon i Frankrike, død 31. mars 1814 samme sted) var en fransk naturforsker og oppdagelsesreisende.

Sonnerat var nevø av botanikeren Pierre Poivre. Han foretok flere reiser til det sørøstre Asia, og besøkte Filippinene og Molukkene mellom 1769 og 1772, og India og Kina fra 1774 til 1781. Han var førstemann til å gi en vitenskapelig beskrivelse av det sørkinesiske frukttreet litchi. Han er også den som misforstod tilropet fra en gassisk stifinner som fikk øye på en lemur og skrek ut «indri!» («se!» på gassisk). Sonnerat tolket dette som dyrets navn, og denne lemurartens navn er fremdeles kjent som indri (Indri indri) (det gassiske navnet er babakoto). Fuglene Dacelo novaeguineae og Pygoscelis papua, som ikke finnes på Ny-Guinea (Papua), fikk også misvisende navn av Sonnerat.Isaak, M. (2008). Curiosities of Biological Nomenclature. Sist besøkt 2008-12-28.

Han skrev bøkene Voyage à la Nouvelle-Guinée (1776)  og  Voyage aux Indes orientales et à la Chine, fait depuis 1774 jusqu'à 1781 (1782).
Hans standard botaniske autorforkortelse er Sonn. og knyttes til de plantene han identifiserte.

Hans navn benyttes om specienavnet til Sonneratshøne (Gallus sonneratii). 

Pierre Sonnerat tok til motmæle mot tidens fremherskende rasisme i Europa. 

 Referanser 

Kategori:Franske botanikere
Kategori:Franske oppdagere
Kategori:Personer fra Lyon
Kategori:Fødsler i 1748
Kategori:Dødsfall i 1814